Duchcov
Store norske leksikon,Geografi,Verdens geografi,Europa,Tsjekkias geografi
Duchcov er en by i Tsjekkia, 75 kilometer nordvest for Praha. Byen har 8517 innbyggere (2019). De viktigste næringsvirksomheter er brunkullgruver, maskin-, glass- og keramikkindustri.
Slottet i Duchcov ble bygd som en borg i det 13. århundre. Slottet huser et museum for historiske møbler. Et eget rom er viet den venetianske eventyreren, diplomaten, finansmannen og forfatteren Giacomo Giacomo Casanova (1725–1798). Bakgrunnen er at Casanova arbeidet som bibliotekar på slottet de siste 13 årene av sitt liv og skrev her sine memoarer på fransk («Histoire de ma vie»). Slottets hage er en offentlig park.Byen var tysk i perioden 1938–1945. Les mer i Store norske leksikon Tsjekkias geografi Tsjekkia Tsjekkias historie Økonomi og næringsliv i Tsjekkia